open-index/open-wikipedia-markdown huggingface dataset:
מת'יו גולד

**מת'יו גולד** (באנגלית: **Matthew Gould**; נולד ב-20 באוגוסט 1971) הוא דיפלומט בריטי, כיהן כשגריר הממלכה המאוחדת בישראל.

## ביוגרפיה
[ממוזער|גולד בחנוכת המועדון הבריטי ל[ניצולי השואה|ניצולי שואה בגבעת אולגה, 14 בפברואר 2012]]
גולד נולד בלונדון למשפחה יהודית, שהיגרה לאנגליה מפולין לפני מלחמת העולם השנייה. הוא גדל בשכונת וומבלי שבצפון לונדון. בנערותו מילא שליחות חינוכית בזימבבואה, ולאחר שובו ללונדון פנה ללימודי פילוסופיה באוניברסיטת קיימברידג'.

בשנת 1993 הצטרף גולד למשרד החוץ הבריטי, ושימש בתפקידים שונים ברחבי העולם בהם זכה להערכה רבה. בשנת 1999 מונה לסגן ראש החטיבה הקונסולרית במשרד. בשנת 2003 נשלח כיועץ פוליטי לאסלאמאבאד. בשנת 2005 מונה לסגן השגריר הבריטי באיראן, שם היה שותף ביולי 2004 בניהול המשבר מול איראן, שנוצר כאשר משמרות המהפכה עצרו שישה נחתים בריטים בקרבת שט אל-ערב. בסופו של דבר הביא גולד לשחרורם של החיילים.

בין השנים 2005–2007 היה גולד הנציג הבריטי בוועדת המודיעין האמריקאית-בריטית המשותפת בוושינגטון, ולאחר מכן היה יועצו של ראש הממשלה טוני בלייר לענייני חוץ, עד לסיום תפקידו ביוני 2007. בשנים 2007–2010 היה יועצם של שרי החוץ דייוויד מיליבנד וויליאם הייג. 

בספטמבר 2010 מונה לשגריר בישראל, והוא היהודי הראשון בבריטניה שהתמנה לתפקיד. הוא כיהן בתפקיד עד יולי 2015. 

גולד הביא למעורבות ולתמיכה של השגרירות בישראל במיזם החברתי הפלורליסטי שער שוויון, שבמסגרתו יזם טורניר כדורגל לציון יום השנה ה-100 להפסקת האש של חג המולד.

לפני שנכנס לתפקיד, בדרכו לישראל, עבר השגריר גולד וסיליה רעייתו דרך מחנות הריכוז באירופה. הוא החליט שבמסגרת תפקידו כשגריר בריטניה בישראל, הוא יפעל לסייע לניצולי השואה החיים בישראל. לאחר שהתייעץ עם מרכז הארגונים של ניצולי השואה בישראל ומשרד הרווחה הוא זיהה את בעיית הבדידות של ניצולי השואה כצורך משמעותי. השגריר מת'יו ורעייתו סיליה נרתמו להקמה של מועדונים חברתיים בהם יוכלו להיפגש, לבלות וליהנות מעוד מספר שעות טובות בשבוע בשנים האחרונות לחייהם של הניצולים. בזכות פעילותם ומעורבותם האישית, גויסו כספים מהקהילה היהודית בבריטניה, בזכותם הוקמו 21 מועדונים בכל רחבי ישראל בשיתוף עם אשל-ג'וינט ובאמצעות הקרן לרווחה לנפגעי השואה בישראל והעמותות המפעילות אותם. מועדונים אלה זכו לשם "מועדוני בריטניה" ובמסגרתם נפגשים אלפי ניצולים מדי שבוע.

ב-2014 זכה לעיטור עמית במסדר מיכאל הקדוש וג'ורג' הקדוש על שירותו הדיפלומטי.

ב-2015 מונה לראש מערך הסייבר במשרד ראש ממשלת בריטניה.

### חיים אישיים
גולד נישא לסיליה בשנת 2009. בתם הראשונה של בני הזוג נולדה בשנת 2011 ובתם השנייה בשנת 2013, שתיהן בתל אביב.

## קישורים חיצוניים

* מת'יו גולד באתר משרד החוץ הבריטי 
* 
* 

## הערות שוליים

קטגוריה:שגרירי הממלכה המאוחדת בישראל
קטגוריה:יהודים בריטים
קטגוריה:חברים במסדר האימפריה הבריטית
קטגוריה:דיפלומטים יהודים
קטגוריה:מסדר מיכאל הקדוש וג'ורג' הקדוש: עמיתים
קטגוריה:בריטים ממוצא יהודי-פולני
קטגוריה:בריטים שנולדו ב-1971
בנטם

שמאל|ממוזער|250px|פרגית בנטם מגזע הולנדי
שמאל|ממוזער|250px|תרנגולת בנטם מגזע פקין
שמאל|ממוזער|250px|נקבת בנטם מגזע סיברייט כסוף
**בַּנְטָם** היא הגדרה למספר מצומצם של עופות, בעיקר תרנגולות, הקרויים על שם המחוז האינדונזי בנטם.
נמל בנטם שימש בעבר מוקד חשוב למסחר בינלאומי וספנים ארופאיים שהצטיידו במזון חי להפלגותיהם כינו את העופות הקטנים שמצאו באזור על שמו. מאז השתרש השם בנטם לתיאור זני עופות קטנים, חלקם כאלה שפותחו על ידי האדם וחלקם טבעיים.

לגזעי תרנגול רבים יש גרסת בנטם וגודלם הוא כחמישית עד חצי מגרסתם הרגילה. תרנגולי בנטם מתאימים לגידול בחצרות קטנות ובמקומות בעלי שטח קטן והנקבות משמשות גם לצריכת ביצים ואף בשר. עם זאת, תרנגולת בנטם מפיקה פחות ביצים מגרסתה הרגילה (כ-150 ביצים בשנה בממוצע) וביציה קטנות בשליש עד מחצית.

תרנגולי בנטם (בהם ניתן למצוא את הגזעים סיברייט, פקין וסראמה) התחבבו במיוחד על מגדלי עופות נוי.

## בנטם "אמיתי"
לעוף בנטם "אמיתי" אין גרסה גדולה והוא קטן באופן טבעי. קיימים חילוקי דעות בין מגדלי העופות בשאלה אלו עופות נחשבים לבנטם "אמיתי" ואלו לא, כמו גם הבדלי הגדרות בין אגודות שונות, בארצות שונות.

## קישורים חיצוניים

קטגוריה:בשר עוף
G-מודול

**G-מודול** הוא חבורה אבלית M שעליה פועלת חבורה G באופן קומפטיבילי למבנה האבלי של *<math>M</math>*. G-מודולים משמשים להגדרת קוהומולוגיה של חבורות.

## הגדרה

תהי *G* חבורה ותהי *<math>M</math>* חבורה אבלית כך ש-*<math>G</math>* פועלת של *<math>M</math>* משמאל, כלומר: 
: G \times M \to M \quad ; \quad (g,m) \mapsto g \cdot m
כך ש-1_G \cdot m = m ולכל g_1,g_2 \in G ו-m \in M מתקיים g_1 g_2 \cdot m = g_1 \cdot (g_2 \cdot m).

כדי ש-*<math>M</math>* תהייה *<math>G</math>*-מודול נדרוש שפעולת *<math>G</math>* מכבדת את המבנה החבורתי האבלי של *<math>M</math>*, כלומר
: \forall g \in G : \forall a,b \in M : g \cdot (a + b) = g \cdot a + g \cdot b.
במקרה זה אנו אומרים ש-*<math>M</math>* הוא **''<math>G</math>''-מודול שמאלי**. אם *<math>G</math>* פועלת על *<math>M</math>* מימין באופן דומה נקבל *<math>G</math>*-מודול ימני. את קטגוריית ה-*<math>G</math>* מודולים השמאליים מסמנים **G-Mod** ואת קטגוריית ה-*<math>G</math>*-מודולים הימניים מסמנים **Mod-G**. אלו הן קטגוריות אבליות.

## תכונות בסיסיות

בסעיף זה נניח שכל ה-G-מודולים הם שמאליים. כל מה שנאמר כאן תקף גם ל-G-מודולים ימניים.

העתקה f:M\rightarrow N תיקרא **מורפיזם של <math>G</math>-מודולים** או **העתקה <math>G</math>-ליניארית** או **<math>G</math>-הומומורפיזם** אם היא שומרת על הפעולה של G (כלומר: G-equivariant). באופן מפורש:
: f(a+b) = f(a)+f(b) ו-f(g \cdot m) = g \cdot f(m).

האוסף של *<math>G</math>*-מודולים שמאליים והמורפיזמים שלהם יוצרים קטגוריה אבלית **G-Mod**. ניתן לזהות אותה עם חוג החבורה \mathbb{Z}[G].

תת-G-מודול A של G-מודול *<math>M</math>* הוא תת-חבורה A\subseteq M כך ש-G \cdot A \subseteq A, כלומר g\cdot a \in A  לכל g\in G ו-a\in A. במקרה כזה אפשר להגדיר את G-מודול המנה M/A כחבורת מנה עם הפעולה g\cdot (m+A)=g\cdot m + A.

## דוגמאות

* *<math>G</math>* חבורה כלשהי, M=(\mathbb{Z},+) ו-*<math>G</math>* פועלת טריוויאלית על *<math>M</math>*, כלומר: g \cdot z = z.
* G = \mathbf{GL}_n(F) החבורה הליניארית הכללית (F שדה) ו-M = F^n מרחב וקטורי מעל F מממד n.
* *<math>G</math>* ו-*<math>M</math>* הן גם חבורות טופולוגיות. במקרה זה דורשים שהפעולה של *<math>G</math>* על *<math>M</math>* תהיה גם רציפה.

קטגוריה:אלגברה
קטגוריה:תורת החבורות
טמרה ביקובה

**טמרה ולדימירובנה ביקובה** (ברוסית: **Тамара Владимировна Быкова**;  21 בדצמבר 1958) היא אתלטית סובייטית בעבר, אלופת עולם, שיאנית עולם ובעלת מדליית ארד אולימפית (סיאול 1988) בקפיצה לגובה. 

## ביוגרפיה
ביקובה נולדה באזוב שבמחוז רוסטוב.

באולימפיאדת מוסקבה (1980) סיימה ביקובה במקום תשיעי בקפיצה לגובה בתוצאה של 1.88 מטר. 

באליפות אירופה באתלטיקה שנערכה באתונה שביוון בשנת 1982 זכתה ביקובה במדליית כסף בקפיצה לגובה בתוצאה של 1.97 מטר, אחרי אולריקה מייפארת ממערב גרמניה שקבעה שיא עולם חדש של 2.02 מטר ולפני שיאנית העולם היוצאת שרה סימיוני מאיטליה (1.97 מטר).  

### אלופת עולם ושיאנית עולם
באליפות העולם הראשונה באתלטיקה שנערכה בהלסינקי שבפינלנד ב-9 באוגוסט 1983 זכתה ביקובה במדליית זהב בקפיצה לגובה בתוצאה של 2.01 מטר, לפני שיאנית העולם (2.02 מטר) אולריקה מייפארת שקפצה לגובה של 1.99 מטר ולואיז ריטר מארצות הברית (1.95 מטר). שבועיים לאחר מכן, בתחרות גביע אירופה שנערכה באצטדיון קריסטל פאלאס שבלונדון ב-21 באוגוסט היא השוותה את שיא העולם של מייפארת שנקבע באותה תחרות בתוצאה של 2.03 מטר. ארבעה ימים לאחר מכן, בתחרות שנערכה בפיזה שבאיטליה ב-25 באוגוסט היא שיפרה את שיאה העולמי והעמידה אותו על 2.04 מטר.

בתחרות שנערכה בקייב שבאוקראינה ב-22 ביוני 1984 קבעה ביקובה בקפיצה לגובה שיא עולם חדש של 2.05 מטר. שיא זה החזיק מעמד כחודש ונשבר על ידי לודמילה אנדונובה מבולגריה (2.07 מטר).

למרות היותה הקופצת לגובה המובילה בעולם באותה העת, נבצר מביקובה להשתתף בלוס אנג'לס 1984 ולנסות לזכות במדליה אולימפית בשל החרם האולימפי שהטילה ברית המועצות על המשחקים האולימפיים.

באליפות העולם שנערכה ברומא שבאיטליה בשנת 1987 זכתה ביקובה במדליית כסף בקפיצה לגובה בתוצאה של 2.04 מטר, אחרי סטפקה קוסטדינובה מבולגריה שקבעה שיא עולם חדש של 2.09 מטר (שיא העולם הנוכחי) ולפני זוזן באייר ממזרח גרמניה (1.99 מטר) ולא הצליחה להגן על תוארה.

### מדליית ארד אולימפית
באולימפיאדת סיאול (1988) זכתה ביקובה במדליית ארד, בקפיצה לגובה בתוצאה של 1.99 מטר, אחרי לואיז ריטר שקבעה שיא אולימפי חדש של 2.03 מטר וסטפקה קוסטדינובה (2.01 מטר).

## אמרוץ
ביקובה הושעתה לשלושה חודשים לאחר שנמצאה חיובית לאפדרין במשחקי הרצון הטוב שנערכו בשנת 1990.

## שיאים אישיים
### אצטדיון
* קפיצה לגובה: 2.05 מטר (1984)
### אולם
* קפיצה לגובה: 2.03 מטר (1983)

## קישורים חיצוניים

קטגוריה:קופצות לגובה רוסיות
קטגוריה:אלופות עולם באתלטיקה
קטגוריה:אתלטיות באולימפיאדת סיאול (1988)
קטגוריה:שיאניות עולם סובייטיות: אתלטיקה
קטגוריה:אתלטיות שהורשעו באימרוץ
קטגוריה:זוכות מדליית ארד אולימפית סובייטיות: אתלטיקה
קטגוריה:ילידות 1958
קטגוריה:סובייטים שנולדו ב-1958
פלאולוקסודון

[ממוזער|איור זוג פרטי [פלאולוקסודון רקי]]
**פַּלאוֹלוֹקְסוֹדוֹן** (שם מדעי: *Palaeoloxodon*) הוא סוג נכחד של פיל. בין המינים השייכים לסוג זה חלקם היו קטנים בהרבה מהפילים המודרניים ואחרים, כגון פיל ישר-חט, היו גדולים יותר מהפילים של היום. הפיל האסייתי ישר-החט היה הגדול מכולם והגיע לגובה של 5.2 מטר ומשקל של כ-22 טונות. סוג זה קרוב יחסית לסוג פיל הקיים היום, אך לפלאולוקסודון יש חטים הזקורים קדימה ולא מתעקלים. ככל הנראה נכחדו מרבית מיני הסוג לפני 30,000 שנה, אך הפילים מהמין הננסי פלאולוקסודון פלקונרי, שחיו באיי הים התיכון, הצליחו לשרוד עד לפני 3,000 שנה ואז נכחדו, כנראה עקב ציד וטורפים.

באתר הארכאולוגי גשר בנות יעקב התגלו שרידי פלאולוקסודון מלפני 780,000 שנה, ולידו בול עץ וגוש בזלת גדול ומסותת ששימשו לטביחת הפיל על ידי אחד המינים הקדומים של האדם, ההומו ארקטוס.

## מינים
*פלאולוקסודון רקי (*Palaeoloxodon recki*)
**Palaeoloxodon iolensis*
*פיל ישר-חט (*Palaeoloxodon antiquus*)
**Palaeoloxodon huaihoensis*
*פיל אסייתי ישר-חט (*Palaeoloxodon namadicus*)
**Palaeoloxodon naumanni*
**Palaeoloxodon turkmenicus*? - זיהוי מוטל בספק

**מינים גמדיים**:
**Palaeoloxodon creutzburgi*
**Palaeoloxodon xylophagou*
*פלאולוקסודון קפריסאי (*Palaeoloxodon cypriotes*)
**Palaeoloxodon lomolinoi*
**Palaeoloxodon tiliensis*
*פלאולוקסודון מנאידריינסיס (*Palaeoloxodon mnaidriensis*)
*פלאולוקסודון פלקונרי (*Palaeoloxodon falconeri*)

## קישורים חיצוניים

קטגוריה:פיליים נכחדים
התפלגות מולטינומית

בתורת ההסתברות התפלגות מולטינומית היא הכללה של ההתפלגות הבינומית וניתן לקבלה באופן הבא: נתון ניסוי מסוים, עם k תוצאות אפשריות שונות A_1,A_2,...,A_k (מאורעות זרים או קטגוריות) כאשר ההסתברות לקבל תוצאה A_i היא p_i. חוזרים על הניסוי n פעמים בלתי תלויות ומסכמים את התוצאות באמצעות משתנים מקריים בינומיים  X_i\sim Bin(n,p_i), כאשר X_i מציין את מספר הפעמים שהתקבלה התוצאה A_i מתוך n החזרות. לווקטור המקרי X=(X_1,X_2,...,X_k) יש התפלגות מולטינומית. עבור k=1 מקבלים את ההתפלגות קטגוריאלית.

## פונקציית הסתברות
פונקציית ההסתברות של הווקטור המקרי X היא:
:  \begin{align}
P(X=(x_1,x_2,...,x_n)) & {} = P(X_1 = x_1,\dots,X_k = x_k ) \\ \\
& {} = \begin{cases} { \displaystyle {n! \over x_1!\cdots x_k!}p_1^{x_1}\cdots p_k^{x_k}} \quad &
 ,\sum_{i=1}^k x_i=n &\mbox{םא }\\ \\
0 & &\mbox{תרחא } \end{cases}
\end{align}


###### הסבר לנוסחה
מאחר שהחזרות בלתי תלויות, ההסתברות ל-n-יה ספציפית של תוצאות  שבה A_1 התקבל x_1 פעמים, A_2 התקבל x_2 פעמים,... ו- A_k התקבל x_k פעמים, היא  p_1^{x_1}\cdots p_k^{x_k }
. את המספר הזה נכפול במספר ה- n
-יות מסוג זה ואותו ניתן לחשב בדרך באה: תחילה נחשב את מספר הדרכים למקם x_1  פעמים את התוצאה A_1 ב-n-יה - \tbinom{n}{x_1}=\tfrac{n!}{x_1!(n-x_1!)}
. את המספר הזה נכפול במספר הדרכים למקם x_2  פעמים את התוצאה A_2 ב-n-x_1 המקומות הריקים שנותרו-  \tbinom{n-x_1}{x_2}=\tfrac{(n-x_1)!}{x_2!(n-x_1-x_2!)}
. כך נמשיך עד שבסוף נכפול את התוצאה במספר הדרכים למקם את התוצאה A_{k-1} ב- n-x_1-...-x_{k-2} המקומות שנותרו- \tbinom{n-x_1-...-x_{k-2}}{x_{k-1}}=\tfrac{(n-x_1-...-x_{k-2})!}{x_{k-1}!(n-x_1-...-x_{k-1 })!}=
\tfrac{(n-x_1-...-x_{k-2})!}{x_{k-1}!x_{k }!}
 . עבור x_k הפעמים של התוצאה A_{k} יוותרו בדיוק x_k מקומות ולכן רק דרך אחת למקם אותם. בסופו של דבר תוצאת הכפל תהיה:

 \tbinom{n}{x_1}\tbinom{n-x_1}{x_2}\cdots\tbinom{n-x_1-...-x_{k-2}}{x_{k-1}}=
\tfrac{n!}{x_1!(n-x_1!)} \tfrac{(n-x_1)! }{x_2!(n-x_1-x_2!) }\cdots
\tfrac{(n-x_1-...-x_{k-2})!}{x_{k-1}!(n-x_1-...-x_{k-1 })!}= \tfrac{n!}{x_1!\cdots x_k! }


התוצאה הסופית של הכפל, המתקבלת כתוצאה של צמצומים, שווה למספר ה- n
-יות המבוקש. זהו המקדם המולטינומי שמופיע כחלק מהנוסחה.

## דוגמה

נתון כד ובו 10 כדורים. חמישה מהכדורים בכד כחולים, שלושה אדומים ושניים ירוקים. בכל פעם מוציאים כדור מהכד ומחזירים אותו. חוזרים על הפעולה 8 פעמים. מהי ההסתברות שמתוך 8 הפעמים ב-3 פעמים הוצא כדור כחול, ב-4 הוצא כדור ירוק ופעם אחת הוצא כדור אדום?

###### תשובה
במקרה כזה, הניסוי שחוזר על עצמו הוא הוצאה והחזרה של הכדור. יש לניסוי הזה שלוש תוצאות אפשריות  (k=3)
:  A_1
- התקבל כדור כחול,  A_2
- התקבל כדור אדום ו- A_3
- התקבל כדור ירוק. ההסתברות לקבל כדור כחול בניסוי בודד היא   p_1=\frac{5}{10}=0.5
, לקבל כדור אדום   p_2=\frac{3}{10}=0.3
  ולקבל כדור ירוק  p_3=\frac{2}{10}=0.2
. חוזרים על הניסוי 8 פעמים  (n=8)
. ההסתברות שמתוך 8 הפעמים ב-3 הוצא כדור כחול  (x_1=3)
, ב-4 הוצא כדור ירוק  (x_2=4)
 ופעם אחת הוצא כדור אדום  (x_3=1 )
 היא:

 
\Pr(X=(3,4,1) ) = \Pr(X_1 = 3,X_2=4,X_3 = 1 )=
\displaystyle {8! \over 3! 4! 1!}0.5^{3}0.3^{4}0.2^{1}=5.67%



## קישורים חיצוניים
* 
* 

מולטינומית
אספיר סלובודקינה

**אספיר סלובודקינה** (ברוסית: **Эсфирь Слободкина**; סיביר, 22 בספטמבר 1908 — 21 ביולי 2002) הייתה סופרת, ציירת ופסלת יהודיה אמריקאית, הידועה בעיקר בשל ספרי ילדים שכתבה ואיירה.

## חייה
נולדה בצ'ליאבינסק להורים יהודים. במהלך המהפכה הרוסית היגרה עם משפחתה לחרבין (במנצ'וריה), שם למדה אמנות ואדריכלות אצל מורים פרטיים. סיימה גימנסיה רוסית בחרבין.

בשנת 1928 היגרה לארצות הברית ולמדה באקדמיה לציור של ניו יורק. בתקופת השפל הגדול עסקה בעיטור אומנותי של חפצים. לאחר מכן, עסקה בהוראת אמנות, בפיסול ובציור והציגה מיצירותיה בתערוכות.

בשנים 1963–1965 כיהנה כנשיאת אגודת הציירים האמריקנית. כתבה מספר ספרים לילדים, אותם איירה בעצמה; ספריה הם ברובם עיבודים אמנותיים של אגדות-עם. יצירותיה (ספרים, ציורים ופסלים) הוצגו במגוון מוזיאונים ידועים ברחבי ארצות הברית, בהם מטרופוליטן וסמית'סוניאן.

בשנת 2000 ייסדה את "קרן סלובודקינה" לשימור יצירותיה ולחינוך ועידוד יוצרים אחרים לקידום יצירתם בהשראת פועלה.

## מבחר מספריה
* "כובעים למכירה" (1940, תרגום: פ. חותם, 1980) - מעשה ברוכל, המנסה להשיג בחזרה את הכובעים שהקופים גנבו ממנו.
* "הסעודה הנפלאה" (1955)
* "כלבלב אבד, כלבלב נמצא" (1956)
* "השעון" (1957)
* "מאחורי החלון האפל" (1958)
* "ג'ק וג'ים" (1961)
* "ברוזוני לונג אילנד" (1961)
* "בוריס והבלליקה שלו"(1964)

## קישורים חיצוניים
* אתר להנצחתה

## הערות שוליים

קטגוריה:יהודיות שהיגרו מרוסיה לארצות הברית
קטגוריה:יהודים שהיגרו מרוסיה לארצות הברית
קטגוריה:סופרות יהודיות אמריקאיות
קטגוריה:ציירות יהודיות אמריקאיות
קטגוריה:פסלות יהודיות
קטגוריה:פסלים יהודים אמריקאים
קטגוריה:אמריקאיות שנולדו ב-1908
קטגוריה:אמריקאים שנולדו ב-1908
קטגוריה:אמריקאיות שנפטרו ב-2002
קטגוריה:אמריקאים שנפטרו ב-2002
פסיכו 2

**פסיכו 2** הוא סרט המשך למותחן האמריקאי משנת 1960 "פסיכו". הסרט עוסק בניסיונותיו של נורמן בייטס, גיבור הסרט הקודם, לחיות חיים נורמליים, כאשר יצרו הרע מהעבר מוסיף לרדוף אותו. לסרט יצא סיקוול, "פסיכו 3" וכן פריקוול, "פסיכו 4: ההתחלה".

## הפקה והפצה
הרעיון להסריט את "פסיכו 2" הבשיל כבר באמצע שנות השישים. רוברט בלוך כתב תסריט והציע אותו לאולפני יוניברסל. משנדחה, כתב בתגובה את "פסיכו 2", סאטירה נשכנית על שיקוליה המסחריים של תעשיית הסרטים ההוליוודית. ב"יוניברסל" לא אהבו את הספר הלועג להיצ'קוק המנוח, מינו את ברנרד שוורץ כאחראי מטעמם לתיאום הצעדים שיידרשו להפקת "פסיכו 2" בהתאם לחזונו של היצ'קוק. שוורץ החתים את אנתוני פרקינס וורה מיילס על חוזה השתתפות בסרט. שוורץ ליהק את ג'יימי לי קרטיס, בתה של ג'נט לי, לתפקיד בסרט; משסירבה קרטיס, נבחרה לתפקיד שחקנית אחרת. שוורץ שכר את הבמאי ריצ'רד פרנקלין, "תלמיד" נאמן של היצ'קוק המרבה לביים בסגנונו, לביים את הסרט. הילטון א' גרין, ששימש כעוזר במאי ראשון ב"פסיכו", חתם על הסכם שותפות מוגבלת ב"פסיכו 2" כמפיק השותף בסרט, ואילו טום הולנד חיבר את התסריט.

פטרישיה היצ'קוק, בתו של היצ'קוק, נתנה את ברכתה לסרט. הצילומים נמשכו מ-24 ביוני 1982 עד אוגוסט של אותה השנה. לפי ריצ'רד פרנקלין, הצילומים נמשכו 32 ימים. צילומי הסרט נמשכו זמן ארוך, בהשוואה לזמן הקצר שבו צולם הסרט הראשון. תפאורת הסרט נבנתה בטכניקה של שחזור כמעט מדויק של תפאורת הסרט הראשון, בהתחשב בעובדה שרוב רובו של הסרט צולם באולפן. התסריטאי הולנד והבמאי פרנקלין שילבו בסרט מחוות רבות להיצ'קוק עצמו. כך, למשל, בסצנה שבה נורמן נכנס לחדרה של אמו, לפני שהאור נדלק, ניתן לראות את צלו של היצ'קוק על הקיר לימין הקיצוני. בהתאם לטכניקת העבודה של היצ'קוק, תסריט הצילומים ("שוטינג") של הסוף לא חולק לאנשי ההסרטה של הסרט, עד ליום הצילומים האחרון. הסצנה הסופית עוצבה בסגנון הקאמפי ומהווה פרודיה על אופיו המסתורי של הסרט המקורי.

בשבוע הראשון להקרנתו זכה "פסיכו 2" להצלחה קופתית מפתיעה אולם אז הרווחים החלו להידרדר. בשנת 1990, בתום הסרטת "פסיכו 4: ההתחלה", הודפס "פסיכו 2" על קלטת VHS. בשנת 1999 יצא לראשונה על DVD ובשנת 2007 יצא פעם שנייה.

ב-8 במאי 2013 יצא "פסיכו 2" על DVD בפעם שלישית במהדורה מבוארת, הכוללת את "מאחורי הקלעים" של הסרט.

## קישורים חיצוניים

קטגוריה:סרטי 1983
קטגוריה:סרטי אימה מ-1983
קטגוריה:סרטי המשך אמריקאיים
קטגוריה:סרטי סלאשר אמריקאיים
פסיכו 3

**פסיכו 3** (באנגלית: **Psycho III**) הוא סרט אימה המהווה סרט המשך ל"פסיכו 2". התסריט לסרט נכתב בידי צ'ארלס פוג והוא בוים על ידי אנתוני פרקינס שגם שיחק בסרט בתפקיד הראשי. הסרט היה לכישלון כלכלי וזכה לביקורות רעות. המגרעה הגדולה ביותר של הסרט הייתה, לטענת המבקרים, שבמקום לשמור על אווירת המותחן הפסיכולוגי שהייתה בשני הסרטים הראשונים, העדיף הסרט להיות סרט אימה מן המניין, כמו כל סרט סרט מדרגה שנייה אחר, דבר הנובע מבימוי המזלזל בתסריט. הסרט יצא לאקרנים ב-4 ביולי 1986, זכה כאמור לביקורות גרועות והורד מהמסך עוד בתום השבוע הראשון להקרנתו, מאז לא הוקרן שנית והופץ במקום זאת בקלטות VHS. בשנים 1999, 2005 ו-2007 יצא במהדורות DVD.

דוגמה לביקורות מעורבות על הסרט ניתן למצוא בביקורותיהם של רוג'ר איברט ווינסנט קנבי:

איברט כתב על הסרט: "מובן מאליו שכל סרט שיש לו 'פסיכו' בגב הכותרת ינסה לשמור על האווירה ה'היצ'קוקית', אבל פרקינס הוא לא חקיין. יש לו סדר יום משלו, הוא חי עם נורמן בייטס כל השנים האלו, ויש לו כמה רעיונות לגביו. אף שהתסריט (היעיל ביותר, יש לציין) לא סולח לנורמן על מעשיו, הוא מסוגל לראותו כבן אנוש שניתן להזדהות אתו ולרחם עליו. לראשונה האינסטינקט היוצר את אפקט הפחד בסרט 'פסיכו' אינו תיאור מעשיו של נורמן, אלא תיאור הסיבות למעשיו, ובכך נמדדת – לדעתי – גדולתו של פרקינס".

קנבי כתב במדורו ב"ניו יורק טיימס": "זהו סרט אימה מייגע במקצת, ודאי וודאי שלא מותחן פסיכולוגי... יהיה חביב לבטח על הצעירים".

## קישורים חיצוניים

קטגוריה:סרטי 1986
קטגוריה:סרטי אימה מ-1986
קטגוריה:סרטי אימה אמריקאיים
קטגוריה:סרטי המשך אמריקאיים
קטגוריה:סרטי סלאשר אמריקאיים
קטגוריה:סרטים עם מוזיקה מאת קרטר בורוול
איסקו

**פרנסיסקו רומאן אלארקון סוארס** (בספרדית: **Francisco Román Alarcón Suárez**; נולד ב־21 באפריל 1992), המכונה **איסקו**, הוא כדורגלן ספרדי המשחק בעמדת הקשר ההתקפי בריאל בטיס, בה הוא גם משמש כקפטן, ובנבחרת ספרד.

## קריירה
איסקו החל את הקריירה בקבוצת המילואים של ולנסיה, וערך ארבע הופעות בקבוצה הבכירה של המועדון. בשנת 2011 חתם במאלגה ושיחק שנתיים במדיה. בעונת  העפיל עם הקבוצה לרבע גמר ליגת האלופות.

### ריאל מדריד
לקראת עונת  חתם בריאל מדריד, ששילמה עבורו 30 מיליון אירו. איסקו קיבל את חולצה מספר 23. בהופעת הבכורה שלו בקבוצה, במשחק נגד ריאל בטיס בישל שער לקארים בנזמה ובדקה ה־85 כבש את שער הניצחון בנגיחה. בעונתו הראשונה בקבוצה זכה עמה בגביע המלך ובליגת האלופות, כשהשתתף במשחק הגמר בתור שחקן מחליף.

לקראת עונת 2015/16 הוחלף מספרו מ־23 ל־22.

בעונת 2016/2017 איסקו תרם משמעותית לזכייה של ריאל מדריד באליפות ספרד ובליגת האלופות, בעונה שבה כבש 11 שערים ובישל שבעה, נתוניו הטובים ביותר.

ב־14 בספטמבר 2017 האריך איסקו את חוזהו בריאל מדריד עד שנת 2022.

### סביליה ובטיס
ב־1 ביוני 2022 עזב איסקו את ריאל מדריד, וב־6 באוגוסט חתם לשנתיים בסביליה. ב־19 באוגוסט ערך הופעת בכורה בקבוצה, בתיקו 1-1 נגד ריאל ואיאדוליד. בדצמבר 2022 שוחרר מהקבוצה.

ב־26 ביולי 2023 חתם איסקו בריאל בטיס לעונה אחת.

## נבחרת ספרד
בשנת 2009 שיחק איסקו עם נבחרת הנערים של ספרד בגביע העולם בכדורגל עד גיל 17, וכבש שלושה שערים בטורניר, בו סיימה ספרד במקום השלישי. ב־2011 שיחק עם הנבחרת עד גיל 20 בגביע העולם בכדורגל עד גיל 20 שנערך בקולומביה, וכבש שער אחד במהלך הטורניר, בו הודחה נבחרתו ברבע הגמר.

ב־6 בפברואר 2013 ערך את הופעת הבכורה שלו בנבחרת הבוגרת של ספרד, במשחק ידידות מול נבחרת אורוגוואי. ביוני 2013 זכה איסקו עם הנבחרת הצעירה של ספרד בטורניר אליפות אירופה לנבחרות צעירות, שנערך בישראל. איסקו כבש שלושה שערים ואף נבחר לשחקן המצטיין של הטורניר.

ב־15 בנובמבר 2014 כבש את שערו הראשון במדי הנבחרת הבוגרת, בניצחון 0–3 על  במסגרת מוקדמות יורו 2016.

ב־27 במרץ 2018 כבש שלושער במשחק ידידות נגד נבחרת ארגנטינה בניצחונה של ספרד 1–6.

ב-26 במאי 2025, זומן איסקו זומן לסגל הנבחרת על ידי המאמן לואיס דה לה פואנטה לגמר ליגת האומות נגד צרפת, ובכך חזר איסקו לסגל לאחר היעדרות של שש שנים.

## תארים
;ריאל מדריד
*ליגת האלופות (5): 2013/2014, 2015/2016, 2016/2017, 2017/2018, 2021/2022
*אליפות ספרד (3): 2016/2017, 2019/2020, 2021/2022
*הסופר קאפ האירופי (3): 2014, 2016, 2017
*גביע העולם לקבוצות (3): 2014, 2016, 2017
*גביע המלך הספרדי: 2013/2014
* הסופר קאפ הספרדי (3): 2017, 2020, 2021/2022

;הנבחרת הצעירה של ספרד
*אליפות אירופה לנבחרות צעירות: 2013

;תארים אישיים
*פרס בראבו: 2013
*פרס נער הזהב: 2012
*פריצת השנה בליגה הספרדית: 2012
*אליפות אירופה לנבחרות צעירות: נעל הארד 2013, נבחרת הטורניר 2013
*שחקן החודש בלה ליגה: אפריל 2024, מרץ 2025
*שחקן העונה בקונפרנס ליג: 2024/2025

## קישורים חיצוניים

## הערות שוליים

קטגוריה:קשרי כדורגל ספרדים
קטגוריה:כדורגלנים ספרדים
קטגוריה:כדורגלני נבחרת ספרד
קטגוריה:כדורגלני ולנסיה
קטגוריה:כדורגלני מאלגה
קטגוריה:כדורגלני ריאל מדריד
קטגוריה:כדורגלני ריאל בטיס
קטגוריה:זוכי פרס בראבו
קטגוריה:כדורגלנים באולימפיאדת לונדון (2012)
קטגוריה:כדורגלני מונדיאל 2018
קטגוריה:כדורגלני סביליה
קטגוריה:ספרדים שנולדו ב-1992
פסיכו 4: ההתחלה

**פסיכו 4: ההתחלה** (באנגלית: **Psycho IV: The Beginning**) הוא סרט אימה טלוויזיוני אמריקאי המספר על ילדותו של נורמן בייטס. הסרט הוא האחרון בסדרת סרטי 'פסיכו', וכן האחרון שבו תפקיד נורמן משוחק על ידי אנתוני פרקינס. התסריט לסרט נכתב על ידי ג'וזף סטפנו, תסריטאי "פסיכו". הסרט הופק על ידי הילטון א' גרין ושודר לראשונה בטלוויזיה ב-10 בנובמבר 1990 ברשת שואוטיים בכבלים.

בסרט, נורמן בייטס משתחרר מבית החולים הפסיכיאטרי שבו נכלא בסוף "פסיכו 3" כדי לעמוד למשפט. הוא זנח את האובססיה לאמו המנוחה ונישא לאישה צעירה ממנו בשם קוני. משנכנסת אשתו להריון, מתעוררים בבייטס חששות כי הילד יירש את מחלת הנפש שלו ויהפוך לפסיכופת כמוהו.

## הפקה והפצה
הסרט צולם באולפני יוניברסל מ-4 ביולי 1990 עד 13 ביולי 1990, לאחר עיכובים רבים בהפקה. צ'ארלס אדוארד פוג ואנתוני פרקינס היו אמורים לשמש, בהתאמה, תסריטאי ובמאי הסרט. לבסוף הוחלפו על ידי ראשי האולפנים במיק גאריס, במאי סרטי אימה טלוויזיוניים, וג'וזף סטפנו, תסריטאי הסרט הראשון.

השחקנית אוליביה האסי לוהקה לתפקיד אמו של נורמן בייטס כדי להדגיש את העובדה כי בינה לבין בנה לא היו פערי גיל גדולים. הנרי תומאס, שהיה בן תשע עשרה בעת הסרטת הסרט, לוהק לתפקיד נורמן בייטס הצעיר. תומאס זכה להדרכה מאנתוני פרקינס. במהלך הצילומים אובן פרקינס כנשא HIV, וקיבל טיפול תוך כדי עבודת צילומי הסרט.

הסרט קיבל ביקורות מעורבות, והודפס על קלטות VHS פיראטיות ויצא על DVD באופן חוקי פעמיים, ב-2007 וב-2008 במהדורה מורחבת.

## אחרית דבר
אחרי "פסיכו 4: ההתחלה", ניסתה רשת שואוטיים לרכוב על הצלחת הסרט ויצרה סדרה בשם "מלון בייטס" שהיוותה מעין פריקוול טלוויזיוני. סדרה זו, שלא הייתה בהשתתפות אנתוני פרקינס, נכשלה והורדה לאחר פרקים ספורים בלבד; הבמאי גאס ואן סנט ביים רימייק ל"פסיכו", שנכשל מכל בחינה אפשרית; ב 2013 שודרה בטלוויזיה האמריקאית בכבלים גרסה מחודשת של "מלון בייטס", שהצלחתה יפה.

## קישורים חיצוניים

קטגוריה:סרטי 1990
קטגוריה:סרטי אימה מ-1990
קטגוריה:סרטי המשך אמריקאיים
קטגוריה:סרטי אימה אמריקאיים
קטגוריה:סרטי מותחן אימה אמריקאיים
קטגוריה:סרטי מסתורין אמריקאיים
קטגוריה:סרטי טלוויזיה אמריקאיים
ארנבת הקוטב

[שמאל|ממוזער|250px|טביעת רגל של ארנבת הקוטב ב[שלג]]
[שמאל|ממוזער|250px|קבוצה של ארנבות הקוטב באי [אלסמיר (אי)|אלסמיר שבצפון קנדה]]
**ארנבת הקוטב** (שם מדעי: *Lepus arcticus*) היא מין של ארנבת, שתפוצתה באזורים קרים. ארנבת הקוטב אוגרת שומן רק בקיץ, ושורדת בתנאי הקור בעזרת שכבה עבה של פרווה. לרוב היא אף חופרת מאורות מתחת לאדמה או מתחת לשלג, שם היא שומרת על חומה וישנה. ארנבת הקוטב נראית כמו ארנב, אך אוזניה קצרות יותר, עמידתה זקופה יותר והיא יכולה לחיות בתנאי קור שלא כמו ארנבים. לעיתים הארנבות נעות בעדר, שיכול למנות כמה עשרות פרטים או יותר, אך לרוב הן חיות בגפן, לעיתים יחד עם שותף אחד או יותר. ארנבת הקוטב יכולה לרוץ במהירות של עד 64 קמ"ש. טורפיה כוללים את הזאב הארקטי, שועל השלג וההרמין.

## תפוצה
ארנבת הקוטב נפוצה באזורי הטונדרה של גרינלנד ובחלקיה הצפוניים ביותר של קנדה. באזורי תפוצתה הדרומיים, משנה ארנבת הקוטב את צבע פרוותה, על ידי השרת פרוותה הקודמת והצמחת פרווה חדשה, בצבעים הנעים בין חום לאפור בקיץ ולבן בחורף, בדומה לחיות ארקטיות אחרות כמו ההרמין ושכווי השלג, ובכך היא מסווה את עצמה בסביבתה. אולם, ארנבות הקוטב שחיות בקצב הצפוני של קנדה, שם הקיץ קצר מאוד, נשארות בצבע לבן במשך כל השנה.

## מאפיינים
ארנבת הקוטב היא אחד ממיני הארנבאים הגדולים בעולם. אורכו של מין ממוצע נע בין 43 ל-70 ס"מ, לא כולל זנב באורך 4.5 עד 10 ס"מ. משקלה נע לרוב בין 2.5 ל-5.5 ק"ג, אולם פרטים גדולים יכול להגיע עד למשקל של 7 ק"ג.

ארנבת הקוטב ניזונה בעיקר מצמחים עציים אך גם מניצנים, מענבות, מעלים ומעשבים. בראשית הקיץ היא ניזונה מפרחי בקעצור. חוש הריח שלה מפותח ולעיתים היא אף תחפור מתחת לשלג כדי ללקט ענפי ערבה. כאשר היא מחפשת צמחים לאכילה, נוהגת ארנבת הקוטב לחפשם במקום עם מעט שלג, כדי ללקט בקלות יתר ענפים או עלים שנפלו לאדמה או שגדלים על האדמה. כמו ארנבת השלג גם ארנבת זו אינה צמחונית גמורה ואם היא מוצאת היא אוכלת נבלות של חיות קטנות ואף גונבת בשר מפתיונות של ציידים.

נקבות ארנבת הקוטב יכולות להוליד עד שמונה צאצאים בלידה אחת. הצאצאים חיים בסביבתה של האם עד שהם בוגרים דיים כדי לשרוד בכוחות עצמם.

לארנבת תוחלת חיים אופיינית של חמש שנים.

## תת־מינים
**Lepus arcticus arcticus*
**Lepus arcticus banksii*
**Lepus arcticus groenlandicus*
**Lepus arcticus monstrabilis*

## קישורים חיצוניים

## הערות שוליים

קטגוריה:טקסונים שתוארו בידי ג'ון רוס
קטגוריה:ארנביים
קטגוריה:האזור הארקטי: יונקים
קטגוריה:קנדה: יונקים
קטגוריה:גרינלנד: יונקים
קטגוריה:בעלי חיים שתוארו ב-1819
יוסי ברודני

**יוסף (יוסי) ברודני** (נולד ב־15 בינואר 1971) הוא ראש העיר גבעת שמואל משנת 2008.

## ביוגרפיה
נולד בעיר חדרה לאנשי חינוך. היה חניך בתנועת הנוער בני עקיבא ובהמשך מדריך ולמד במדרשית נעם בפרדס חנה ובישיבת ההסדר כרם ביבנה. לאחר שנתו הראשונה במסלול פרש ממנו והתגייס לשירות מלא בחטיבת הצנחנים, בה נעשה מפקד מחלקה ובהמשך מפקד פלוגה מסייעת בגדוד 202 בדרגת רב־סרן. בשנת 1996 השתחרר מצה"ל, ולמד תואר ראשון במשפטים במרכז הבינתחומי הרצליה ותואר שני בנדל"ן במכללת נתניה. ניהל חברת בנייה

בין השנים 2003–2008 היה יו"ר הדור הצעיר של המפד"ל וחבר מועצת העיר גבעת שמואל. בשנת 2008 ניצח את ראש העיר הקודם זמיר בן ארי ונבחר לראשות העיר. עם היבחרו לראשות העיר עזב את המפד"ל והתפקד למפלגת השלטון הארצית – הליכוד. בנובמבר 2013 נבחר בשנית לראשות העיר ללא מתחרים ובאוקטובר 2018 נבחר בשלישית ברוב של כ־60% מול שלושה מתחרים.

בפברואר 2019 היה מועמד מוביל לראשות מפלגת הבית היהודי, אך לבסוף בחרה המועצה הציבורית לתפקיד את הרב רפי פרץ. לקראת הבחירות לכנסת ה-25, חזר ברודני מחברותו בליכוד לגלגולו החדש של המפד"ל – הבית היהודי, ובהמלצת יו"ר המפלגה חגית משה, אשר בחרה שלא להתמודד לכנסת, מרכז המפלגה בחר בו, להובלת רשימת המפלגה בבחירות. המפלגה התמודדה עם ימינה בראשות איילת שקד וברודני הוצב במקום ה־2 ברשימה המאוחדת. בבחירות המקומיות של 2023, שנדחו בהמשך ל-2024 נבחר בפעם הרביעית לראשות העיר לאחר שקיבל פעם נוספת כ-60% מהקולות, הפעם מול 4 מועמדים, ורשימתו זוכה ב-5 מנדטים. באוגוסט 2024 הכריז על הצטרפותו למפלגת ישראל ביתנו.

במרץ 2013 נבחר לרשימת מאה המשפיעים במגזר הדתי-לאומי של מקור ראשון.

## חיים אישיים
נשוי לעינת, מורה, ואב לארבעה ילדים.

## קישורים חיצוניים

* 
* 
* 

## הערות שוליים

קטגוריה:ראשי עיריית גבעת שמואל
קטגוריה:בוגרי מדרשית נעם
קטגוריה:בוגרי בני עקיבא
קטגוריה:בוגרי המרכז הבינתחומי הרצליה: משפטים
קטגוריה:מנכ"לים ישראלים
קטגוריה:ראשי רשויות מקומיות מטעם הליכוד
קטגוריה:חיילי חטיבת הצנחנים
קטגוריה:פעילי המפד"ל
קטגוריה:פעילי הבית היהודי
קטגוריה:ישראלים שנולדו ב-1971
ג'וזף סטפנו

**ג'וזף סטפנו** (באנגלית: **Joseph Stefano**; 5 במאי 1922 - 25 באוגוסט 2006) היה תסריטאי ובמאי אמריקאי.

## קורות חיים
סטפנו החל לכתוב תסריטי קולנוע ב-1950. לפני כן שיחק בהפקות תיאטרון מסחריות וכתב שירי פופ. הסרטים הראשוניים להם כתב את התסריט היו סרטים אמנותיים שהופקו במקור לטלוויזיה. ב-1959 כתב את התסריט לסרט "הסחלב השחור" בבימויו של מרטין ריט. ב-1960 הוזמן על ידי אלפרד היצ'קוק לחבר את התסריט ל"פסיכו". משהיה הסרט להצלחה קופתית, נתבקש על ידי היצ'קוק לחבר את התסריט לסרטו החדש "הציפורים". בשנות השבעים, סטפנו כתב כמה פרקים לפרנסתו ב"מסע בין כוכבים".

ב-1990 נשכר על ידי אולפני יוניברסל לכתוב תסריט לסרט "פסיכו 4: ההתחלה". סטפנו, שלא אהב את שני הסרטים הקודמים בסדרה, "פסיכו 2" ו"פסיכו 3" הפך את מערכת היחסים ההרסנית בין נורמן בייטס לאמו לנושא המרכזי של הסרט. ב-1998 שב לכתוב לקולנוע כשחיבר את תסריט הרימייק ל"פסיכו" שבוים על ידי גאס ואן סנט, אם כי חלק על דרך הבימוי של ואן סנט.

## קישורים חיצוניים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:תסריטאי קולנוע אמריקאים
קטגוריה:זוכי פרס אדגר
קטגוריה:אמריקאים שנולדו ב-1922
קטגוריה:אמריקאים שנפטרו ב-2006
אליפות אפריקה בכדורגל נשים

**אליפות אפריקה בכדורגל נשים** (באנגלית: **Africa Women Cup of Nations**) היא טורניר כדורגל נשים בינלאומי הנערך בין החברות ב-CAF, התאחדות הכדורגל של אפריקה. הטורניר נערך בכל שנתיים החל משנת 1991.

לאורך רוב שנות הטורניר, היה הפרש גדול בין נבחרת ניגריה לבין שאר נבחרות היבשת שהתחרו נגדה, כאשר בכל שבעת הטורנירים הראשונים היא זכתה. בשנת 2008 הגיע השינוי, ונבחרת גינאה המשוונית הדיחה את ניגריה בחצי הגמר וזכתה בסופו של דבר בטורניר כולו. ארבע שנים לאחר מכן, היא זכתה שוב בטורניר וביססה את עצמה כאחת הנבחרות הטובות באפריקה. 

מאז הקמתה, משמשת האליפות כטורניר המוקדמות לגביע העולם לנשים. בשני הטורנירים הראשונים של האליפות, רק הזוכה הייתה מעפילה לגביע העולמי. בטורניר השלישי הוחלט שגם האלופה וגם סגניתה מעפילות אוטומטית לגביע העולמי, ואילו בשנים שאחר כך התווסף מקום גם לנבחרות שסיימו במקום השלישי (2015) והרביעי (2023).

## תוצאות הטורנירים

## דירוג הזוכות

## קישורים חיצוניים

* 
* אליפות אפריקה בכדורגל נשים

## הערות שוליים

*
קטגוריה:תחרויות כדורגל נשים
קטגוריה:תחרויות כדורגל באפריקה
קטגוריה:קונפדרציית הכדורגל של אפריקה
מחלף ג'לג'וליה

**מחלף ג'לג'וליה** הוא מחלף המחבר בין כביש 444 לכביש 531, בסמוך לצומת שדי חמד.

המחלף הוא בעל שני מפלסים, כאשר כביש 531 במפלס העליון וכביש 444 במפלס התחתון. כביש 531 הוסט לתוואי המחלף ונסללה רמפת לולאה מצפון ומדרום לכיוון מזרח. בתחום המחלף נסלל נתיב שלישי לכביש 444.

## היסטוריה
בפברואר 2011 פורסם מכרז לבניית מחלף ג'לג'וליה. במכרז זכתה חברת סולל בונה, ניהול הפרויקט בוצע על ידי אינג' רון מצר מחברת אי.די.סי.אס בע"מ. הוא התחיל להיבנות באמצע שנת 2012 והבנייה הסתיימה בסוף שנת 2013.

הפרויקט כלל סלילה של קטע דו-מסלולי ודו-נתיבי באורך 1.9 קילומטר בכביש 531, ובניית שני גשרים באורך 78 מטר כל אחד, הדרומי ברוחב 22.5 מטר והצפוני ברוחב 12.5 מטר.

## ביקורת
על הקמת המחלף נמתחה ביקורת מצד יישובי כביש חורשים, בשל גרימת פקקים, לדעתם, שתנבע מביטול היציאות מכביש חורשים (5233) לכביש 444 או לכביש 531 שאינן על הגשר המתוכנן.

## הערות שוליים

ג'לג'וליה, מחלף
ג'לג'וליה, מחלף
ג'לג'וליה
מירוסלב סטוך

**מירוסלב סטוך** (בסלובקית: **Miroslav Stoch**; נולד ב-19 באוקטובר 1989 בניטרה, צ'כוסלובקיה) הוא כדורגלן עבר סלובקי ששיחק בעמדת שחקן הכנף.

בינואר 2013 הוענק לו פרס פושקש - פרס השער היפה ביותר, על שערו באחד ממשחקי הליגה הטורקית. בהצבעת הגמר, גבר סטוך על שניים מהכוכבים הגדולים ביותר בעולם הכדורגל - רדאמל פלקאו מקולומביה וניימאר הברזילאי.

## קריירת מועדונים
מירוסלב סטוך החל את הקריירה שלו כשחקן צעיר במועדון המקומי של עיר הולדתו, ניטרה. כשהיה בן 15 בלבד, כבש שלושער במשחק נערים עד גיל 17 והוחלט להעלותו לקבוצה הבוגרת של המועדון. עקב חוקי ליגת העל הסלובקית, לא היה יכול סטוך להשתתף במשחקי הקבוצה הבוגרת עד אשר מלאו לו 16 שנים. במלאת לו 16, ערך סטוך את הופעת הבכורה שלו בניטרה, כשבאותו הזמן הוא כבר היה מחוזר על ידי מספר קבוצות גדולות באירופה. בשנת 2006

לאחר שכיכב בטורניר בינלאומי, הוחתם סטוך בקבוצת הצמרת האנגלית, צ'לסי. בעונתו הראשונה במועדון שיחק סטוך בקבוצת הנערים עד גיל 18, ובסוף השנה סיים כמלך השערים של הקבוצה אף על פי שברוב המשחקים הוא שיחק באגף. עונה לאחר מכן, הוקפץ סטוך לקבוצת המילואים של המועדון ואף היה קרוב להופעת בכורה בקבוצה הראשונה, אך זו הגיע רק בעונה שלאחר מכן. ב-30 בנובמבר 2008, ערך סטוך את הופעת הבכורה שלו בקבוצה הראשונה כשנכנס בדקה ה-80 במקומו של דקו, במשחק הליגה האנגלית נגד ארסנל.

אחרי עונה זו, שבה שיחק בחמישה משחקים בלבד, הושאל סטוך לטוונטה אנסחדה מליגת העל ההולנדית. במהלך עונה זו, היה סטוך בורג חשוב במערך הקבוצה, ופתח בהרכב הראשון כמעט בכל משחק רשמי. הוא כבש תריסר שערים בכל המסגרות, ועזר לקבוצה לזכות באליפות ראשונה בתולדותיה.
עונה לאחר מכן חתם סטוך על חוזה לארבע שנים בפנרבחצ'ה הטורקית תמורת שכר של 5.5 מיליון אירו. ב-28 ביולי 2010, כבש את שער הבכורה שלו בקבוצה, במשחק מוקדמות ליגת האלופות נגד יאנג בויז ברן השווייצרית. באותה עונה, זכתה פנרבחצ'ה באליפות ה-18 בתולדותיה, כשסטוך תורם שישה שערים ב-46 הופעות. בשנתיים שלאחר מכן, זכה סטוך עם הקבוצה בשני גביעי מדינה.

בעונת 2013\2014 הושאל סטוך לפאוק סלוניקי היוונית. כעבור שנה הושאל לאל-עין מאיחוד האמירויות הערביות. בעונת  הושאל לבורסאספור הטורקית.

ב-11 באוגוסט 2017 חתם בסלביה פראג הצ'כית. ב-29 ביוני 2019 חזר סטוך לפאוק סלוניקי וחתם לשלוש שנים. ב-1 בפברואר 2021 חתם בזגלביה לובלין הפולנית. 

ב-22 בספטמבר 2021 חתם בסלובן ליברץ. לאחר עונה עבר למוטרולט פראג מהליגה הצ’כית השלישית.

## קריירת נבחרות
את הופעת הבכורה שלו בנבחרת סלובקיה ערך סטוך ב-10 בפברואר 2009, כשנכנס כמחליף בדקה ה-70 במשחק נגד אוקראינה. את שערו הראשון הוא כבש ביוני של אותה שנה, במשחק נגד סן מרינו במסגרת מוקדמות מונדיאל 2010. סטוך היה אחד מ-23 השחקנים שזומנו לסגל הנבחרת לקראת מונדיאל 2010 שנערך בדרום אפריקה, כשבסופו הודחה סלובקיה בשמינית הגמר על ידי הולנד.

## קישורים חיצוניים

## הערות שוליים

קטגוריה:כדורגלנים סלובקים
קטגוריה:קשרי כדורגל סלובקים
קטגוריה:ניטרה: כדורגלנים
קטגוריה:כדורגלני צ'לסי
קטגוריה:כדורגלני טוונטה
קטגוריה:כדורגלני פנרבחצ'ה
קטגוריה:כדורגלני פאוק סלוניקי
קטגוריה:כדורגלני אל-עין
קטגוריה:כדורגלני בורסאספור
קטגוריה:כדורגלני סלביה פראג
קטגוריה:כדורגלני סלובן ליברץ
קטגוריה:כדורגלני נבחרת סלובקיה
קטגוריה:כדורגלני מונדיאל 2010
קטגוריה:כדורגלני יורו 2016
קטגוריה:זוכי פרס פושקש
קטגוריה:סלובקים שנולדו ב-1989
סטיבן זאיליאן

**סטיבן זאיליאן** (באנגלית: **Steven Zaillian**; נולד ב-30 בינואר 1953) הוא תסריטאי, במאי ומפיק קולנוע וטלוויזיה אמריקאי. היה מועמד לפרס האוסקר ארבע פעמים, מתוכן זכה פעם אחת בלבד בשנת 1993, על כתיבת התסריט לסרט "רשימת שינדלר" שביים סטיבן ספילברג. 

## ביוגרפיה
זאיליאן נולד בפרזנו, קליפורניה, ארצות הברית, והוא אחד מבניו של ג'ים, שדר חדשות ברדיו. למד מדעי המדינה באוניברסיטת המדינה בסן פרנסיסקו והחל לכתוב תסריטים תחילה לפרנסתו בלבד. זאיליאן הוא ממוצא ארמני ומתגורר כיום בלוס אנג'לס. 

## קריירה
התסריטים המפורסמים להם היה שותף: "רשימת שינדלר" כאמור, "חניבעל", "סכנה ברורה ומיידית", (1994),
"כל אנשי המלך" (2006), "נערה עם קעקוע דרקון" (2011), "האירי" (2019) ו"עד במנוסה" (2021). 

בשנת 2016 הוא הפיק, כתב וביים את סדרת הטלוויזיה "ליל האירוע" ששודרה ב-HBO.

בשנת 2019, פורסם כי זאיליאן יביים, יכתוב ויפיק את סדרת הטלוויזיה "ריפלי" המבוססת על דמותו של טום ריפלי, גיבור של סדרת רומני מתח ופשע מאת הסופרת פטרישיה הייסמית'. את ריפלי יגלם השחקן האירי אנדרו סקוט. הסדרה עלתה לצפייה ב-4 באפריל 2024 בשירות הסטרימינג נטפליקס. 

## פרסים ומועמדויות

## קישורים חיצוניים

## הערות שוליים

קטגוריה:במאי קולנוע אמריקאים
קטגוריה:עורכי קולנוע אמריקאים
קטגוריה:מפיקי קולנוע אמריקאים
קטגוריה:תסריטאי קולנוע אמריקאים
קטגוריה:במאי טלוויזיה אמריקאים
קטגוריה:תסריטאי טלוויזיה אמריקאים
קטגוריה:מפיקי טלוויזיה אמריקאים
קטגוריה:זוכי אוסקר: התסריט המעובד הטוב
קטגוריה:זוכי פרס באפט"א לתסריט המעובד הטוב ביותר
קטגוריה:אמריקאים ממוצא ארמני
קטגוריה:בוגרי אוניברסיטת המדינה בסן פרנסיסקו
קטגוריה:אמריקאים שנולדו ב-1953
קטגוריה:זוכי פרס גילדת הכותבים של אמריקה: מפעל חיים: פרס לורל להישג תסריטאי
אהרן ישעיה שפירא

הרב **אהרן ישעיה שפירא** (נפטר בכ"ה בסיוון תשמ"א, 1981) היה מראשי ישיבת תורה ודעת בארצות הברית.

## ביוגרפיה
נולד בפינסק לרב יעקב יצחק חסיד קרלין. למד בישיבת מיר ולאחר מכן נסע לישיבת גרודנה ללמוד מרבי שמעון שקופ. רבי שמעון העריכו ומסר לו את כתביו להגהה ובראשית ספרו שערי יושר כותב: ". במספר מקומות מביא רבי שמעון מדברי תורתו. לאחר שלוש שנים חזר לישיבת מיר. רבי ברוך בר ליבוביץ' שלח לו שיבוא לערוך את כתביו אך ראשי ישיבת מיר לא אישרו לו לצאת שוב מהישיבה. 

בזמן מלחמת העולם השנייה נמלט מרוסיה ובשנת תש"א היגר לארצות הברית, שם התקבל לכהן כר"מ בישיבת תורה ודעת. בתפקיד זה (בהמשך בתואר "מראשי הישיבה") כיהן למעלה מ-40 שנה. חלק מחידושו תורתו ושיעוריו יצאו לאור.

היה ממנהיגי חסידות קרלין-סטולין בארצות הברית, והיה מקורב לאדמו"רים מקרלין רבי יעקב חיים ורבי יוחנן. כמו כן, העביר מסורות וניגונים מחסידות קרלין ברוסיה.

השאיר בן וחמש בנות. מחתניו: הרב צבי שכטר, ראש הכולל בישיבת רבי יצחק אלחנן; והרב ירוחם גיפטר, בנו של הרב מרדכי.

## קישורים חיצוניים
*הרב אהרן ישעיה שפירא בכתב העת הפרדס.

קטגוריה:ראשי ישיבת תורה ודעת
קטגוריה:יהודים בלארוסים
קטגוריה:בוגרי ישיבת מיר (בלארוס)
קטגוריה:בוגרי ישיבת שער התורה-גרודנה
קטגוריה:ראשי ישיבה חסידים
קטגוריה:חסידי קרלין
קטגוריה:אמריקאים שנפטרו ב-1981
אנובה מיוזיק

**אנובה מיוזיק** (באנגלית: **Anova Music**) היא חברת תקליטים ישראלית.

החברה הוקמה בשנת 2006 על ידי המוזיקאית ענת דמון ואיש העסקים יהושע (שוקי) גולדווסר, ומייצגת מגוון אמנים ישראליים. בשנת 2007, מונו המוזיקאים יאיר יונה ושוקי פרי להקים ולנהל את אנובה מיוזיק. בשנת 2010 עזב יונה את החברה ואילו פרי נשאר בתפקידו.

## אמנים
רשימת אמנים המיוצגים באנובה ובמותג BLDG5 Records נכון ל-2014.

### אנובה
* רוקפור
* The Secret Sea (לשעבר עמית ארז והסיקרט סי)
* אפרת בן צור
* LessAcrobats
* דנסקי
* Tiny Fingers
* Underwater Firemen
* ועדת חריגים
* סודה פבריק
* לולה מארש

### BLDG5
* Helfer
* Totemo
* Garden City Movement

## קישורים חיצוניים
* 
* 

* 
* 
* 

## הערות שוליים

קטגוריה:חברות ישראליות
קטגוריה:חברות תקליטים ישראליות
קטגוריה:ישראל: חברות שהוקמו ב-2006
לוטה שלין

**שרלוט אווה שלין** (שוודית: **Charlotta Eva Schelin**; נולדה ב-27 בפברואר 1984) המוכרת בשם **לוטה שלין**, היא כדורגלנית עבר שוודית ששיחקה כחלוצה. שלין זכתה חמש פעמים בתואר כדורגלנית השנה בשוודיה והיא מלכת השערים בכל הזמנים של נבחרת שוודיה.

## קריירה
### מועדונים
לוטה שלין נולדה בפברואר 1984 בפרברי סטוקהולם, וכשהייתה ילדה עברה משפחתה לגטבורג. כבר מגיל צעיר הביעו היא ואחותה הגדולה קמילה, התעניינות רבה בכדורגל ושיחקו יחדיו בקבוצות הנערות שבעיר. מלבד כדורגל, עסקה שלין גם בטניס שולחן, אתלטיקה קלה וסנואובורד, אך בסופו של דבר החליטה להשקיע את מרב המאמצים בכדורגל. כשהייתה נערה מתבגרת, החלו להופיע לה בעיות בעמוד השדרה, והרופאים אף המליצו להפסיק לעסוק בספורט. שלין לא ויתרה, התחילה בסדרת אימונים אינטנסיבית, ועד גיל 17, כל פציעותיה נרפאו.

בשנת 2001, כשהיא בת 17 בלבד, ערכה שלין את הופעת הבכורה בקבוצת גטבורג מליגת העל השוודית. מהר מאוד קיבלה שלין מעמד של אחת מכוכבות הקבוצה, אך פציעה מאוגוסט 2002 השביתה אותה לשנה וחצי. בשנת 2004, לאחר החזרה מהפציעה, זכתה שלין בפרס פריצת השנה בליגה, לאחר שכבשה 14 שערים ב-15 משחקים לטובת גטבורג.

בעקבות יכולתה הטובה, זכתה שלין להצעות רבות מקבוצות בכירות משוודיה ומארצות הברית, אך היא החליטה להישאר בביתה שבגטבורג. למרות זאת, לאחר הופעתה הטובה בטורניר הכדורגל של אולימפיאדת בייג'ינג ב-2008, היא החליטה לעבור לאולימפיק ליון מהליגה הצרפתית. עם ליון זכתה שלין בחמש אליפויות ופעמיים בליגת האלופות, וביססה את מעמדה כאחת משחקניות הכדורגל המצליחות בעולם. בשנת 2013, היא נבחרה לכדורגלנית השנה בליגה הצרפתית, והייתה לשחקנית הזרה הראשונה שזוכה בפרס זה.

### נבחרת שוודיה
ב-16 במרץ 2004, במשחק נגד צרפת במסגרת גביע אלגארבה, ערכה שלין את הופעת הבכורה שלה בנבחרת הבוגרת. בהמשך השנה, היא אף זומנה לסגל הנבחרת לטורניר הכדורגל של אולימפיאדת אתונה. במהלך הטורניר היא שותפה בשלושה משחקים כמחליפה, אך לא הצליחה לכבוש שערים. שנתיים לאחר מכן, בגביע אלגארבה 2006, שלין תיפקדה כשחקנית המפתח של הנבחרת השוודית והובילה אותה עד למקום השלישי. בעקבות ביצועיה בטורניר, היא זכתה בפעם הראשונה בפרס כדורגלנית השנה בשוודיה. באותה שנה, היא אף נבחרה לחלוצת השנה בליגה העל השוודית.

אל גביע העולם ב-2011, הגיעה שלין ככוכבת הבלתי מעורערת של הנבחרת השוודית. שלין הצליחה לעמוד בציפיות הרבות והובילה את השוודיות לזכייה במדליית הארד, תוך כדי שהיא כובשת שני שערים ואף נבחרת להרכב הטורניר. באותה שנה, היא נבחרה בפעם השנייה לכדורגלנית השנה בשוודיה ואף סיימה במקום השישי בקרב על תואר כדורגלנית השנה בעולם של פיפ"א.

## קישורים חיצוניים

* אתר אוהדים

קטגוריה:כדורגלניות שוודיות
קטגוריה:חלוצות כדורגל שוודיות
קטגוריה:חלוצי כדורגל שוודים
קטגוריה:כדורגלניות אולימפיק ליון
קטגוריה:כדורגלניות רוזנגארד
קטגוריה:זוכות מדליית כסף אולימפית שוודיות: כדורגל
קטגוריה:כדורגלניות באולימפיאדת בייג'ינג (2008)
קטגוריה:כדורגלניות באולימפיאדת אתונה (2004)
קטגוריה:כדורגלניות באולימפיאדת לונדון (2012)
קטגוריה:כדורגלניות שוודיות באולימפיאדת ריו דה ז'ניירו (2016)
קטגוריה:שוודיות שנולדו ב-1984
קטגוריה:שוודים שנולדו ב-1984
טרזן (סרט, 2013)

**טרזן** (באנגלית: **Tarzan**) הוא סרט הנפשה גרמני-צרפתי לכל המשפחה, בבימויו של הבמאי הגרמני ריינהרד קלוס. הסרט יצא לאקרנים ב-25 ביולי 2013.

## תקציר העלילה
בחלק מרוחק של אפריקה, בחיפוש מינרלים נדירים במערה, יזם צעיר בשם ג'ון גרייסטוק ואשתו אליס, נספים בהתרסקות מטוס טרגית, ומשאירים אחריהם תינוק רך בשם ג'ון גרייסטוק ה-III, שמחולץ על ידי קופת אדם בשם קאלה. התינוק מקבל את השם "טרזן" (לבן עור) ולומד את דרכי הטבע עד להיותו גבר צעיר וחזק. בגיל 14, טרזן נתקל בפעם בראשונה בבן מינו, נערה יפה ואמיצה בשם ג'יין פורטר, שמבקרת באפריקה עם אביה, חוקר הטבע. לאחר מכן, ג'יין עוזבת, וטרזן כמה לראות אותה שוב.

המנהיג הוותיק של שבט הגורילות נפטר, ואת מקומו יורש קוף כסוף גב אכזרי בשם טובלאט, שמגרש את טרזן. משוטט לבד, טרזן נתקל בהריסות המטוס, ומפעיל בטעות אות לחברה של אביו המנוח. ויליאם קלייטון, מנהל בכיר, אכזרי ושאפתן ב"תעשיות גרייסטוק", שוכר את ג'יין ואת אביה עם שכירי חרב, על מנת שיהרסו את המערכת האקולוגית כולה. ג'יין, בתקווה לשבש את התוכנית, מתחברת מחדש עם טרזן והופכת למטרה עבור קלייטון וטובלאט. כדי שיוכל לעמוד בפני האתגרים הקטלניים שקלייטון וטובלאט הציבו בפניו, טרזן חייב להשתמש באינטואיציה החייתית והשכל האנושי שלו על מנת להציל את ביתו ואת האישה שהוא אוהב.

## מדבבים

## קישורים חיצוניים

* 
* 

## הערות שוליים

קטגוריה:טרזן
קטגוריה:סרטי 2013
קטגוריה:סרטי אנימציה ממוחשבת
קטגוריה:סרטי הנפשה גרמניים
קטגוריה:סרטי הנפשה צרפתיים
קטגוריה:סרטי תלת-ממד
קטגוריה:סרטי אנימציה על מוות
קטגוריה:סרטי אנימציה על יתומים
מילאן (ג'ורג'יה)

**מילאן** (באנגלית: **Milan**) היא עיירה במחוזות דודג' וטלפייר במדינת ג'ורג'יה שבארצות הברית. בעיירה מתגוררים כ-1,012 תושבים (2000).

## גאוגרפיה
שטחה של העיר הוא 8.3 קמ"ר, מתוכם 8 קמ"ר שטחי יבשה ו-0.32 אחוז שטחי מים.

## דמוגרפיה
במפקד אוכלוסין של שנת 2000, התגוררו בעיר 1,012 תושבים, 326 משקי בית ו-215 משפחות המתגוררות בעיירה. צפיפות האוכלוסייה הייתה 124.9 בני אדם לקמ"ר.

בנוסף לכך, מפקד האוכלוסין מציג את הפילוג הגזעי של מילאן, 64.7% לבנים, 34.88% אפרו-אמריקאים ו-0.40% מגזעים אחרים.

ב-28.8% מתוך 326 משקי הבית בעיירה יש ילדים מתחת לגיל 18, 52.5% הם זוגות נשואים שמתגוררים ביחד, 10.7% משפחות חד הוריות ללא אב, ו-34.0% הם לא משפחות.

18.2% מכלל העיירה הם קטינים, 14.9% בני 18 עד 24, 32.1% בני 25 עד 44, 21.6% בני 45 עד 64 ו-13.1% הם בני 65 ומעלה. חציון הגילים הוא 36. על כל 100 נשים ישנם 154.9 גברים ועל כל 100 נשים בנות 18 ומעלה ישנם 166.2 גברים.

חציון ההכנסה למשק בית הוא 25,461 דולר וחציון ההכנסה למשפחה הוא 33,438 דולר. לגברים יש חציון הכנסה של 28,750 דולר לעומת 18,750 דולר של נשים. ההכנסה הממוצעת לנפש אחת היא 12,451 דולר. כ-19.8% משפחות וכ-22.8% מכלל האוכלוסייה הם מתחת לקו העוני, וכולל גם 29.7% מבני הנוער מתחת לגיל 18 וכ-28.8% מבני 65 ומעלה.

## קישורים חיצוניים

קטגוריה:ג'ורג'יה: ערים
המצור השישי על גיברלטר

**המצור השישי על [[גיברלטר]]** (1411) היה קרב שהתנהל בין שתי ממלכות אסלאמיות, גרנדה ומרוקו, על השליטה בגיברלטר.

לאחר כישלון המצור החמישי על גיברלטר בשנים 1349-1350, שהסתיים עם מותו של אלפונסו האחד עשר, מלך קסטיליה כתוצאה ממגפת המוות השחור, הייתה קסטיליה טרודה במלחמת האזרחים הקסטיליאנית ותוצאותיה. בשנת 1369 ניצל מוחמד החמישי, סולטאן גרנדה את היסח הדעת של קסטיליה והטיל מצור על אלחסירס, עיר הנמל שבצד המערבי של מפרץ גיברלטר אותה כבש אלפונסו בשנת 1344. מוחמד החמישי הצליח לכבוש את העיר, ולאחר שהפך אותה לעיי חורבות, חתם על שלום עם אנריקה השני, מלך קסטיליה, המנצח במלחמת האזרחים.

ההסכם חודש שוב על ידי יורשיו של אנריקה, חואן הראשון ואנריקה השלישי. בנקודת זמן מסוימת במהלך ההסכמים, השליטה בגיברלטר עברה מן המרינים ממרוקו, שהחזיקו בה משנת 1333, לידי אמירות גרנדה. הסיבה לכך אינה ברורה כל צרכה; יש המשערים כי העברת השליטה על גיברלטר הייתה התנאי שהציבה גרנדה בתמורה לעזרתה בדיכוי מרידות שפרצו במרוקו.

בפברואר 1407, במהלך תקופת שלטונו של חואן השני, מלך קסטיליה המטורף, קרס הסכם השלום בין גרנדה לקסטיליה כתוצאה מהתנגשות קטנה בין הממלכות; צי קסטיליאני הנחיל תבוסה לכוח מורי במצר גיברלטר. השליטים של מרוקו וגרנדה נפגשו בגיברלטר והחליטו לכרות ברית ביניהם, אך הברית הופסקה לאחר זמן קצר עקב מחלוקות בין שני השליטים.

חיל המצב של גיברלטר מרד בשנת 1410 כנגד סולטאן גרנדה, יוסוף השלישי, והצהיר אמונים לאבו סעיד עות'מאן השלישי, מלך מרוקו. אבו סעיד עות'מאן שלח את אחיו, שמו אבו סעיד גם כן, לגיברלטר בראש צבא שמנה 1,000 פרשים ו-2,000 חיילי רגלים. בהמשך כבש אבו סעיד מספר מבצרים באזור וכן את הנמלים של אסטפונה ושל מרבייה.

מתקפת הנגד של גרנדה בשנת 1411 אילצה את אבו סעיד לשוב לגיברלטר, שם הוא מצא מקלט. בנו של יוסוף השלישי סולטאן גרנדה, אחמד, הטיל מצור על גיברלטר והצליח להכשיל מספר ניסיונות הימלטות מרוקניים. לבסוף, חייל מחיל המצב הנאמן לגרנדה סייע לצרים להיכנס. הם הסתערו על המצודה המורית והכניעו את אבו סעיד, והחזירו את השליטה בגיברלטר לידי גרנדה. הסולטאן אבו סעיד עות'מאן השלישי כתב ליוסוף השלישי שיוציא להורג את אבו סעיד בגלל חוסר הנאמנות שלו. במקום זאת, שלח יוסוף השלישי את אבו סעיד עם צבא בשביל לחולל מרידה במרוקו אך הניסיון לא צלח.

## ביבליוגרפיה

* 



## הערות שוליים

מצור 1411
6
תמרוד

**תַמַרֻּד** (בערבית: ** تمرد** – "מרד", "מרי"), ובהגייה מצרית גם **תַמַרּוֹד**, היא תנועה שורשית מצרית המתנגדת לנשיא מצרים מוחמד מורסי, ששמה לעצמה מטרה לכפות על מורסי בחירות חוזרות על ידי איסוף של 15 מיליון חתימות עד ה-30 ביוני 2013 (היום בו מורסי הושבע לנשיאות מצרים).

תנועת המרי החלה את דרכה ב-28 באפריל 2013. התנועה הכריזה כי אספה יותר מ-22 מיליון (22,134,460) נכון ל-29 ביוני 2013.

חברי התנועה הצהירו על תמיכה במינוי נשיא בית המשפט העליון החוקתי, מאהר אל-בחיירי, להחליף זמנית את הנשיא מורסי אם זה האחרון יתפטר.

ב-19 באוגוסט 2013 הודיעה תנועת המרי כי בהשראת ההצלחה במצרים היא קוראת למהפכה נגד שלטון חמאס ברצועת עזה תחת השם "המרד נגד העושק בעזה".

## ראו גם
* חזית ההצלה הלאומית (מצרים)

## קישורים חיצוניים
* 

## הערות שוליים

קטגוריה:האביב הערבי
קטגוריה:מצרים: פוליטיקה
קטגוריה:מצרים: היסטוריה
נפת אבאשה

**נפת אֲבָּאֲשָׁהּ** (בגאורגית: **აბაშის მუნიციპალიტეტი**; מילולית: אֲבָּאֲשִׁיס מוניציפליטי) היא נפה במחוז סמגרלו וסוואנתי עילית שבגאורגיה, במחוז ההיסטורי-גאוגרפי, סמגרלו.
## גאוגרפיה
הנפה גובלת מצפון-מזרח בנפת מרטווילי ונפת חוני, ממזרח ודרום-מזרח בנפת סמטרדיה, מדרום ודרום-מערב בנפת לנצ'חותי וממערב וצפון-מערב בנפת סנקי.

הנפה מאוכלסת ב-22,341 תושבים בצפיפות אוכלוסין של כ-69,3 איש לקמ"ר. העיר אבאשה מהווה המרכז המנהלתי של הנפה. כמו כן ישנן 13 תמי: גַזַאתִי, זַאנַאתִי, קֵתִילַארִי, מַארַאנִי, סַאֵסַאקוֹבוֹ, נוֹרִיוֹ, אוֹנטוֹפּוֹ, פּירווַלִי מַאִיסִי (ה-1 במאי), סַאמִיכַּאוֹ, סוג'ונה, טקווִירִי, כּוֹלוֹבַּאנִי וצקֵמִי.

עד שנת 1917 נכללה הנפה באוייזד סנקי, פלך כותאיסי. בין השנים 1917-1930 באוייזד סנקי ומשנת 1930 נפה נפרדת, כאשר בשנים 1963-1966 נכללה בנפת גגצ'קורי (כיום נפת מרטווילי).

הנפה ממוקמת במישור קולכתי בגובה 20-25 מטר מעל פני הים. שטח הנפה כולל 320.8 קמ"ר מתוכם 210 קמ"ר אדמה חקלאית.

בשטח הנפה זורמים הנהרות: ריוני, צחניסצקאלי, אבאשה ונוֹרְ'לָה .

## קישורים חיצוניים

* 

## הערות שוליים

קטגוריה:גאורגיה: נפות
קטגוריה:סמגרלו
קטגוריה:סמגרלו וסוואנתי עילית
האנה יונגברי

**האנה קרולינה יונגברי** (; נולדה ב-8 בינואר 1979 באומאו) היא כדורגלנית עבר שוודית ששיחקה בעמדת החלוצה. יונגברי נחשבה לאחת מהכדורגלניות האירופאיות הטובות בדורה, כשההוכחה לכך היא המקום השלישי בו סיימה בקרב על פרס כדורגלנית השנה בעולם ב-2003. בזמן פרישתה, הייתה יונגברי למלכת השערים של נבחרת שוודיה בכל הזמנים עם 72 שערים ב-130 הופעות.

## קריירה
יונגברי החלה את הקריירה הבוגרת שלה כבר כשהייתה בת 15, כשהתחילה לשחק בסונאנו מליגת העל השוודית ב-1994. שנתיים לאחר מכן, ב-6 בפברואר 1996, ערכה את הופעת הבכורה שלה בנבחרת שוודיה במשחק הניצחון 0-8 על ספרד. יונגברי וחברתה לחוד השוודי, ויקטוריה סוונסון, נחשבו לאחד מצמדי החלוצות הטובים בעולם, כשהן חולקות ביניהן 140 שערים בינלאומיים (72 ליונגברי ו-68 לסוונסון).

לאחר ארבע עונות בסונאנו, עברה יונגברי לקבוצת הצמרת, אומאו. באותם ימים, הייתה יונגברי אחת מהכדורגלנית המקצועיות היחידות בליגה השוודית הראשונה. בקיץ 2001, נסעה יונגברי עם נבחרתה לאליפות אירופה שנערכה בגרמניה, שם הובילה את שוודיה עד לגמר (הפסידה לגרמניה) ואף נבחרה לשחקנית המצטיינת של הטורניר. שנה לאחר מכן, היא קבעה את שיא הכיבושים לעונה בליגה השוודית, כשהבקיעה 39 שערים ב-22 משחקים (ממוצע של 1.78 שערים למשחק), והובילה את קבוצתה לאליפות שוודיה. בעקבות הישגיה בליגה, היא נבחרה לכדורגלנית השנה בשוודיה.

שנה לאחר מכן, במסגרת הגביע העולמי, היא כבשה שלושה שערים ובישלה אחד, והצליחה להוביל את שוודיה עד לזכייה במקום השני בטורניר (דירוג השיא של הנבחרת). במשחק הגמר נגד גרמניה היא כבשה את שער היתרון, אך הגרמניות הצליחו להפוך את התוצאה ולנצח 2-1. באותה שנה ובשנה שאחריה, היא זכתה עם אומאו במפעל הקבוצות היוקרתי ביותר באותם ימים - גביע אופ"א. בזכייה הראשונה היא הייתה שותפה בכירה להישג, כשלזכותה שלושה שערים במשחקי הגמר. בעקבות יכולותיה הגבוהות, קיבלה יונגברי הצעה מפתיעה מנשיא קבוצת כדורגל הגברים האיטלקית, פרוג'ה, להצטרף אליו ולחתום בקבוצה. יונגברי וסוונסון (שגם היא זכתה להצעה דומה), דחו את העסקה מחשש ל"תעלול שיווקי".

ב-2007 זכתה יונגברי להופיע ביחד עם אגדות הכדורגל השוודי, תומאס ראבלי ונילס לידהולם, על בולי המדינה במסגרת חגיגות מאה שנים להתאחדות הכדורגל השוודית. באוגוסט 2009, לאחר שכבשה 196 שערים ב-227 משחקים באומאו, הודיעה יונגברי על פרישה מכדורגל עקב פציעה בברך. הפציעה הופיעה ליונגברי כבר ב-2004, אך הפעם היא ורופאיה החליטו לא להסתכן, ולכן היא נאלצה לפרוש. מיד לאחר פרישתה היא התמנתה לעוזרת מאמן באומאו, והחלה ללמוד פיזיותרפיה באוניברסיטת אומאו. היא סיימה את לימודיה ביוני 2012 והחלה לעבוד כמאמנת כושר אישית.

## תארים

## קישורים חיצוניים

* כתבה על ויקטוריה סוונסון והאנה יונגברי

## הערות שוליים

קטגוריה:כדורגלניות שוודיות
קטגוריה:חלוצות כדורגל שוודיות
קטגוריה:חלוצי כדורגל שוודים
קטגוריה:כדורגלניות אומאו
קטגוריה:שוודיות שנולדו ב-1979